Ego Willelmus filius Willelmi quondam comitis Vienne et Masticonis decanus Sancti Stephani Bisuntinensis notum facio universis presentibus et futuris quod Stephanus de Trinay miles et Hugo et Rainaldus fratres eiusdem erga fratres Miratorii calumpniam moventes pro manso de Verneto quod est iuxta Saviniacum quem bone memorie domina de Frengia, de cuius stirpe originem duxerant ecclesie Miratorii pro remedio anime sue in elemosinam donaverat et concesserat, tandem per Dei gratiam pace et concordia facta predicti fratres Stephanus, Hugo videlicet et Rainaldus in presentia mea constituti guerpiverunt et quittaverunt quicquid iuris habebant vel habere se credebant in eodem manso, supradictam elemosinam laudantes et approbantes, et contra omnes homines pro posse suo defendere promiserunt. Ne quis autem de cetero calumpniam aliquam facere vel molestiam inferre super hoc predictis fratribus Miratorii presumat ad peticionem predictorum fratrum presentibus litteris sigillum meum apposui in testimonium veritatis. Actum anno gratie Mo CCo XXXo secundo.